cyanic-selkie/wikianc huggingface dataset:
Cortina d’Ampezzo
Cortina d'Ampezzo (italiensk) eller Anpezo (ladinsk) er en by og en kommune i provinsen Belluno i Veneto i Nord-Italia. Byen ligger i Dolomittene i en høyde på 1224 moh. og er et populært vintersportssted. Byen har 5929 innbyggere (2013).
Ebaeus lapplandicus
Utseende
Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Dets bakhjørner er klart avrundet. Hodet og brystskjoldet har en glatt overflate uten en fin mikrostruktur. Dekkvingene uten en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.
Levevis
Ebaeus lapplandicus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Cortina d’Ampezzo
I 1927 ble ski-VM arrangert i Cortina d'Ampezzo og i 1932 verdensmesterskapet i alpint. Den var vertsby for vinter-OL 1956. Vinter-OL 1944 var også planlagt arrangert i Cortina, men ble avlyst på grunn av andre verdenskrig.
Geografi
Cortina d'Ampezzo er bare ett av rundt 30 tettsteder i kommunen av samme navn. Kommunens område går også under landskapsbetegnelsen Ampezzo (italiensk) eller Anpezo (ladinsk). Ampezzo utgjør den øverste delen av Valle del Boite og er omgitt av Dolomittenes høyfjell på alle kanter: Tofane (3244 moh. i Tofana di Mezzo) i vest, Fanes (3077 moh. i Piz dles Cunturines) i nordvest, Sennes (3148 moh. i Hohe Gaisl) i nord, Cristallo (3216 moh. i Monte Cristallo) i nordøst, Sorapiss (3205 moh. i Punta Sorapiss) i øst og Marmarole (2932 moh. i Cimon del Froppa) i sydøst. Fjellene danner i nordvest og nordøst grensen mot naboprovinsen Syd-Tirol.
Over en rekke fjellpass er Ampezzo forbundet med nabodalene: Giau- (2236 moh.), Falzarego- (2105 moh.) og Valparolapasset (2192 moh.) i vest fører til hhv. Val Fiorentina, Fodom og Val Badia; Limopasset (2172 moh.) i nord til Mareo; Cimabanche- (1525 moh.) og Tre Croci-passet (1805 moh.) i øst til hhv. Höhlensteintal og Valle d'Ansiei. Mens Limopasset bare kan passeres til fots eller på sykkel, har Cimabanchepasset fra 1921 til 1963 blitt krysset av jernbanelinjen til Toblach. Valle del Boite, altså dalen til elven Boite, danner forbindelsen til Cadore mot syd.
Ampezzo har totalt rundt 6000 innbyggere. Kommunens fraksjoner («landsbyer») er Agabòna, Alverà, Cadelvèrzo, Ciadìn, Ciàe, Cianderìes, Ciamulèra, Ciànpo, Col, Cortina, Crìgnes, Doneà, Fiàmes, Fraìna, Gràa, Guargné, Jilardòn, Lazedèl, Melères, Mortìja, Pezié, Pian da Lago, Pocòl, Rònco, Socòl, Socùs, Staulìn og Zuél.
Historie
Det ladinske navnet Cortina er avledet fra latin og refererte til befestede gravlunden på stedet. Andre halvpart i stedsnavnet Cortina d'Ampezzo synes å ha sitt opphav da romerne assimilerte de lokale adriatiske veneterne på 200-tallet f.Kr. og ga området navnet Amplitium (fra amplus i betydningen bred), dagens Ampezzo.
Landsbyen Cortina d'Ampezzo har alltid vært områdets kulturelle midtpunkt. Første gangen området nevnes er i et dokument oppbevart i arkivene i nabobyen San Vito di Cadore; det dreier seg om notarisert aktstykke om en eiendomsoverdragelse i «Ampitiun Cadubri», datert 15. juni 1156. Ampezzo lå den gang under patriarkatet Aquileia. Fra 1420 hørte Ampezzo til republikken Venezia og var fra 1511 og til første verdenskrig en del av det østerrikske fyrstegrevskapet Tirol.
Ampezzo var et nesten rent ladinsktalende område. Det fascistiske styret delte de ladinske dalene mellom tre provinser som et ledd i italieniseringspolitikken etter den gamle romerske devise divide et impera («splitt og hersk»). I 1923 ble Ampezzo samt Fodom og Col i denne sammenhengen overført fra provinsen Bolzano (Syd-Tirol) til provinsen Belluno. Frem til 1950-tallet var befolkningsflertallet ladinskspråklig. I dag overveiende italiensk, men ca. 40 % av befolkningen forstår fremdeles ladinsk. Ladinsk mangler lokal anerkjennelse som offisielt språk. Den 28. og 29. oktober 2007 ble det gjennomført en folkeavstemning i Ampezzo, Fodom og Col om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Syd-Tirol. I Ampezzo var valgdeltagelsen på 70 % med 77 % ja-stemmer. Før tilbakeføringen kan finne sted, må det italienske parlamentet, Trentino-Syd-Tirols regionalråd og Syd-Tirols provinsråd godkjenne søknaden.
Ampezzo har vært opptakssted for kjente filmer som Cliffhanger – på kanten av stupet (med Sylvester Stallone) og Den rosa panteren (med David Niven og Peter Sellers).Også Bond-filmen For Your Eyes Only med Roger Moore, ble delvis filmet i Cortina.
TV 2 Interaktiv (Norge)
TV 2 Interaktiv AS er et datterselskap av TV 2 Gruppen som har kontorer i Bergen og Oslo.
Selskapet er ansvarlig for blant annet:
Historie
TV2 kjøpte seg opp fra 50 til 88 % eierandel i selskapet i 2000, og det skiftet da navn fra Net 2 til TV 2 Interaktiv. Samme år gikk administrerende direktør Kjetil Nilsen inn i en ny stilling i TV2 konsernet, og Gunnar Stavrum overtok som administrerende direktør/sjefredaktør. Styreformann var Kåre Valebrokk. Høsten 2000 ble et stort antall årsverk overført fra TV2 til TV2 Interaktiv. Selskapet hadde ved årsskiftet 2000-2001 140 ansatte.
Tidligere kjent som:
The Long Riders
The Long Riders er en amerikansk western fra 1980 regissert av Walter Hill. Filmen handler om western-legendene Frank og Jesse James, som sammen med Younger, Miller og Ford-brødrene utgjorde en av vestens mest fryktede røverbander. De ledende rollene spilles av James Keach, Stacy Keach, David Carradine, Robert Carradine, Keith Carradine og Dennis Quaid.
Handling
Handler om western-legendene Frank og Jesse James, som sammen med Younger, Miller og Ford-brødrene utgjorde en av vestens mest fryktede røverbander. Etter flere ran kommer forfølgerne litt for tett innpå. Gjengen blir derfor enig om å splittes, men blir enige om å gjenforenes for et siste kupp. I filmens versjon blir banden gjort til folkehelter på grunn av Pinkerton-detektivenes klossete og brutale klappjakt på dem.
Om filmen
Filmen vakte en del oppsikt på grunn av at de fire brødreparene i historien ble spilt av skuespillere som bestod av fire brødrepar i virkeligheten (Brødrene Keach spiller brødrene James; brødrene Caradine spiller brødrene Younger; Brødrene Quade spiller brødrene Miller, og brødrene Guest spiller brødrene Ford).
Filmen fikk forholdsvis bra kritikker og har oppnådd 82 % på filmsiden Rotten Tomatoes.
Filmen ble ingen publikumssuksess og innbragte nærmere $16 millioner ved amerikanske kinoer. Produksjonskostnadene var på ca ti millioner dollar.
I rollene
(utvalg)
Walt Disney Concert Hall
Walt Disney Concert Hall er et konserthus i sentrum av Los Angeles i California. Bygningen har 2265 plasser, og huser Los Angeles Philharmonic og Los Angeles Master Chorale.
Nungwi
Nungwi er en fiskerlandsby på nordspissen av hovedøya Unguja i Zanzibar. I flere århundrer har byen vært mest kjent som Zanzibars sentrum for båtbygging, og spesielt for båttypen dhow. Frem til 1990-tallet var lokalbefolkningen kritiske til turisme som næringsvei, og Nungwi var derfor sent ute med å bygge hoteller og annen infrastruktur for turistnæringen i forhold til andre byer i området. I dag har imidlertid byen med sin vakre strand blitt et svært populært turistmål.
Walt Disney Concert Hall
Byggeprosjektet ble satt i gang i 1987, etter en donasjon på femti millioner dollar fra Lillian Disney, enken etter Walt Disney. Bygningen ble tegnet av Frank Gehry.
Heammujávri
Haemmujávri er en lone i Kautokeinoelva i Finnmark.
Whisky a Go Go
Whisky a Go Go er en nattklubb i West Hollywood i California. Den ligger i Sunset Boulevard, langs Sunset Strip.
Whisky a Go Go kalles ofte USAs første diskotek, og åpnet i 1964. På tross av at stedet betegnet seg selv som diskotek er det som konsertlokale Whisky a Go Go er kjent. Allerede på åpningskvelden spilte Johnny Rivers, og stedet har siden vært kanskje den viktigste musikkscenen i Los Angeles for band på vei oppover. The Doors var husband her en periode, og blant andre mer eller mindre faste band kan nevnes The Byrds, Alice Cooper, Buffalo Springfield og Love.
I 1982 stengte Whisky a Go Go, men stedet ble åpnet igjen i 1986. På starten av nittitallet var stedet kjent for Seattle-bølgen av grunge, med konserter av band som Soundgarden, Nirvana, Mudhoney, The Melvins og 7 Year Bitch.
6. mars 2010 spilte Bulk fra Arendal der, etter å ha ferdigspilt debutalbumet sitt hos Sylvia Massy i Weed. 11. november 2011 holdt Black Sabbath pressekonferanse i klubben, hvor de annonserte at de holdt på med sitt niende studioalbum, og at bandets originalbesetning var igjenforent.
Carse of Gowrie
Gowrie (skotsk gælisk Gobharaidh) i stedsnavnet Carse of Gowrie består av en bortimot 24 km lang strekning lavereliggende land i Perthshire i Skottland. Området ligger langs den nordligste bredden av Firth of Tay mellom Perth og Dundee.
De viktigste landsbyene:
Lennox (distrikt)
Lennox (skotsk-gælisk: Leamhnachd) er et distrikt i Skottland. Det er en region som er sentrert rundt landsbyen Lennoxtown i Stirling, ca. 13 km fra nord for sentrum av Glasgow.
Lennox var ikke et av de såkalte sju provinsene i Skottland, men som et distrikt fikk det sitt navn fra den gæliske gjengivelsen av vale of the Leven (dalen ved elven Leven), inkludert den store innsjøen «Loch Leven», som i dag er kjent som Loch Lomond. Det ble stilisert til Levenauchen eller Levenachs, myknet til Levenax eller Lennax, som tilkjennega «markene ved den jevne elv». Distriktet omfavnet dette navnet inneholdt hele oldtidens sheriffdom Dumbarton (eller stattholderskapet Dunbartonshire): sognene Rosneath, Arrochar, Row, Luss, Cardross, Bonhill, Dumbarton, Kilmaronock, New Kilpatrick, Old Kilpatrick, Baldernock, Buchanan, Drymen, Killearn, Balfron, Fintry, og Strathblane, med Campsie og Kilsyth, som alle var innenfor de bånd som ble styrt av jarlene av Lennox.
I 1581 bevilget Jakob VI av Skottland tittelen som hertug av Lennox til Esmé Stewart; I dag er det Charles Gordon-Lennox, den tiende hertug, (født 1929), har tittelen og har holdt den siden 1989.
BOL (orkester)
BOL (etablert 1995 i Trondheim) er et norsk orkester, kjent for sine utgivelser og oppføringer av musikk i grenselandet mellom jazz og elektronika, akustika og støy. Den bestod opprinnelig av Tone Åse vokal og musikalsk leder, Ståle Storløkken (piano), Tor Yttredal (saksofon) og Tor Haugerud (trommer). I ny trioform (Yttredal forlot rundt 2000) laget de (i hovedsak Storløkken) bestillingsverket Interference harmony til Trondheim Kammerfestival 2003. Senest opptrådte de på Varangerfestivalen 2006.
615 Roswitha
615 Roswitha er en hovedbelteasteroide. Den ble oppdaga den 11. oktober 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter den tyske poeten Roswitha von Gandersheim.
Tendring
Tendring er et administrativt distrikt i Essex i England. Administrasjonssenteret er Clacton-on-Sea. Distriktet har navn etter stammen Tendering som bodde der da romerne tok kontroll over området. Det deler navn med landsbyen Tendring. Distriktet dekker et areal på 337,64 km² og hadde 138 048 innbyggere i 2011.
Under den engelske borgerkrigen var Matthew Hopkins, Englands witch-finder general, svært aktiv i Tendring. Spesielt sto han for mange hekseprosesser i Manningtree og Mistley.
Gøystavatnet
Gøystavatnet (også kalt Gøyståvatnet og Gøystvatnet) er en innsjø i Tinn kommune i Telemark. Den er regulert som magasin for Mår kraftverk. Innsjøens naturlige utløp er mot øst til Nysetdøla og Gøyst ned til Tinnsjå. Etter utbyggingen av kraftverket er sjøen oppdemt til samme nivå som Kalhovdfjorden i naboelva Mår i nord, og de to sjøene danner nå et sammenhengende magasin som også omfatter Strengetjønnan, Kilsfjorden, Sprogen, Geitebufjorden, Grytefjorden og Viervatnet. Vannføringen fra Gøystavatnet overføres til Mår kraftverk via en tunnel fra Grottetjønn noe lenger ned i Nysetdølas løp.
1684 Iguassú
1684 Iguassú er en hovedbelteasteroide og går i bane innenfor asteroidefamilien Themis. Den ble oppdaget 23. august 1951 av Miguel Itzigsohn ved La Plata Astronomical Observatory i La Plata.
Halvor Vreim
Halvor Vreim, (født 1894, død 1966), født på Bø i Telemark. Vreim hadde utdanning som bygningstømrer, og fikk antikvarisk bygningsvern og friluftsmuseer som sitt arbeidsområde. Han ble anerkjent som arkitekt, og ble medlem av Norske arkitekters landsforbund i 1936.
I 1921 ble Vreim ansatt ved Norsk Folkemuseum som amanuensis, med ansvar for friluftsmuseet, som da var under oppbygging. Dokumentasjon av bygninger var en viktig del av arbeidet. Vreims arbeid karakteriseres av hans innsikt i det håndverksmessige aspekt ved byggeskikken.
I 1937 ble han antikvar hos Riksantikvaren, en stilling han beholdt til 1. januar 1966.
Vreim forfattet en rekke bøker og artikler innen temaet byggeskikk. Han var gjennom en årrekke jevnlig bidragsyter til Fortidsminneforeningens årbok, og han skrev en rekke artikler til samleverket Nordisk kultur.
I 1963 ble Vreim ridder av 1. klasse av St. Olavs Orden.
Åsane kirke
Åsane kirke er en kirke fra 1993 i Bergen. Kirken er i murstein, er bygd i sirkulær form og har 600 plasser. Den er soknekirke i Åsane og prostikirke i Åsane prosti.
Historie
Natt til julaften 1992 ble Åsane gamle kirke påtent av Varg Vikernes, kjent som «Greven». Ny kirke ble besluttet bygget, på en ny tomt nærmere Åsane senter. Den nye kirken stod ferdig året etter og ble vigslet 19. desember 1993 av biskop Per Lønning. Den gamle kirken ble også bygget opp igjen på den gamle tomten slik den opprinnelig så ut.
Kirkebygget
Kirken er en arbeidskirke som i tillegg til kirkerommet huser en ungdomsavdeling, diverse menighetssaler samt kontorer. Kirken er tegnet av arkitekt Trygve Dyngeland etter inspirasjon av Monte Celio i Roma. Den er omtrent sirkelformet og er bygd i rød teglstein. Klokketårnet er frittstående og står mellom kirkebygget og Åsane senter. Kirkerommet er sirkelrundt har vanlingvis 300 sitteplasser. Om veggene til menighetssalene tas vekk, når man 600 plasser.
Interiør
I våpenhuset er det et keramikkbilde som forestiller Maria med barnet. Dette er lagd av kunstnerparet Odd og Kari Gjerstad.
Alterbildet er lagd av Terje Grøstad. Det betsår av et seierskrusifiks med et glassmaleri som bakgrunn. Grøstad har også lagd tolv relieffer som henger rundt i kirkerommet. Disse viser viktige hendelser i evangeliene, samt evangelistenes symboler. I menighetssalene henger flere relieffer med sentrale kristne symboler.
Kirketekstiler til lesepult, prekestol samt alterduker er vevd med håndinnslag av tekstilkunstner Åse Eriksen i 2017. Messehaglene ble lagd av Kirkelig kulturverksted til kirkens innvielse.
Orgelet har 23 stemmer og ble bygget av Ryde & Berg i 1994.
Litteratur
''Åsane kirke. Kunst og arkitektur'', Åsane menighet.
The A-Team
The A-Team er en amerikansk action- og eventyrserie som gikk på NBC fra 1983 til 1987. Serien handlet om en fire tidligere kommandosoldater som i 1972 ble stilt for krigsrett og uskyldig dømt. De rømte imidlertid fra høysikkerhetsfengselet de sonet i og på rømmen dannet de kommandogruppen A-Team. Gruppen tok oppdrag ingen andre turte. Hovedrollene ble spilt av George Peppard, Mr. T, Dirk Benedict og Dwight Schultz.
Serien har blitt sendt på TV3 siden 1990.
Roller
Notable gjesteopptredener inkluderer blant annet Boy George, Hulk Hogan, David McCallum, Tia Carrere, Yaphet Kotto og Dean Stockwell.
1685 Toro
1685 Toro er en Apollo-asteroide. Den ble oppdaget 17. juli 1948 av Carl Alvar Wirtanen ved Lick Observatory på Mount Hamilton i California.
Martin Lawrence
Martin Fitzgerald Lawrence (født 16. april 1965) er en amerikansk skuespiller. Han er mest kjent for å ha spilt hovedrollen i Bad Boys og Bad Boys 2 sammen med Will Smith, og han har også hatt hovedrollen i Big momma, Big Momma's House 2, samt Big Momma's House 3.
Edvard Grieg Museum Troldhaugen
Edvard Grieg Museum Troldhaugen er en del av KODE Kunstmuseer og komponisthjem. Troldhaugen ble bygget som Edvard og Nina Griegs hjem i 1885. Troldhaugen ligger i Troldhaugveien 65 på Hop i Fana bydel i Bergen. Bygningen ligger vakkert plassert på en høyde ved Nordåsvannet. Museet omfatter Griegs villa Troldhaugen fra 1885, Komponisthytten, Edvard og Nina Griegs gravsted, kammermusikksalen Troldsalen fra 1985, og et museumsbygg fra 1995.
Bygningen
Troldhaugen var hjemmet til Edvard Grieg fra april 1885 til han døde i 1907. Grieg bodde på Troldhaugen med sin kone, Nina Hagerup når han var hjemme i Norge, for det meste om somrene. Troldhaugen er et av meget få gravsteder på privat grunn i Norge, da asken etter ekteparet ligger i en grav inne i fjellet nede ved stranden på eiendommen.
Edvard Grieg kalte selv bygningen «mitt beste opus hittil», selv om den ble tegnet av hans fetter, arkitekten Schak August Steenberg Bull. Bygningen er tegnet i historisme. Den er en typisk trevilla fra det 19. århundre med panoramatårn og en stor veranda. Uvanlig for den tiden var de store vinduene, som Grieg ønsket for å få mye lys og luft inn i huset. Dette medførte at boligen var kald om vinteren, men på denne årstiden var ekteparet allikevel som oftest ute og reiste.
Det var Nina som foreslo navnet Troldhaugen, fordi huset ligger på haugen ved siden av Trolddalen.
Komponisthytten
På stolen foran pianoet brukte den 152 centimeter lange Grieg en tykk bok for å nå opp til klaviaturet. Boken var Beethovens 32 sonater i Ignaz Moscheles', Griegs lærer i Leipzig, utgave.
Museum
I 1985 ble det oppført en egen konsertsal, Troldsalen, tegnet av Peter Helland-Hansen og Sverre Lied. I 1995 fikk man også et eget museumsbygg, tegnet av arkitektgruppen Cubus, med en fast utstilling om Edvard Griegs liv og musikk, samt butikk og restaurant. Museet har hvert år siden 1972 delt ut Griegprisen til en norsk musiker eller musikkforsker. Troldhaugen har siden 2006 vært en del av det som i dag er KODE Kunstmuseer og komponisthjem. Med daglige konserter i juni, juli og august samt matinéekonserter hver søndag i september, driver museet en utstrakt konsertvirksomhet. Festspillene i Bergen arrangerer konserter både i Troldsalen og inne i selve villaen.
Huskomponist
Hvert år engasjerer museet en huskomponist til å skape et musikkstykke. Publikum får muligheten til å følge verket i sanntid, og det hele avsluttes med en urfremføring i Troldsalen. Huskomponist for 2021 er Wolfgang Plagge.
Direktører
Christian Grøvlen er fra 2020 direktør for KODEs komponisthjem Troldhaugen, Siljustøl og Lysøen
Tidligere intendanter/direktører:
616 Elly
616 Elly er en hovedbelteasteroide og et medlem av asteroidefamilien Maria. Den ble oppdaga den 17. oktober 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter den tyske matematikeren Karl Böhms kone, oversetteren Elly Böhm.
Merkevarebygging
Nøkkelordet for å lykkes med merkevarebyggingen er særpreg, eller mer presist; differensiering. Merkevaren må skille seg ut fra konkurrentene og være svært unikt. Derfor er det viktig å konkret finne ut hvilke budskap man skal spille på i markedsføringen av produktet. Budskapet bør ta utgangspunkt i kundenes behov.
For alle bedrifter er merkevarebygging et mektig våpen. Undersøkelser fra USA viser at bortimot alle barn kjenner igjen Ronald McDonald og at alle barna skriver musikksjangeren Opera med «h» til slutt – som et resultat av at alle ser på TV-vertinnen Oprah. I de fleste tilfeller er et brand utviklet for å selge oss noe, men ikke alltid. Uansett er det snakk om å vinne vår totale oppmerksomhet og tillit og livslange lojalitet, slik at vi blir en del av den livslange kundestrømmen.
Merkevarebygging bygger i stor grad på generelle teorier hentet fra kognitiv og sosial psykologi, økonomi og til en viss grad antropologi og sosiologi. De ledende merkevareforskerne i verden er for det meste psykologer og publiserer sine studier i journaler innen forskning på forbrukeratferd og markedsføring.
Merkevarebygging er svært viktig i markedsføring og fører til mange fordeler for bedrifter. Noen av disse fordelene er økt lojalitet, høyere prismargin, motstandsdyktighet mot angrep fra nye merker i kategorien og muligheter for attraktive vekstmuligheter som merkeutvidelser, merkeallianser og lisensiater.
I de senere år har merkevareledelse og det nært beslektete begrepet omdømmeledelse fått stor fokus i næringslivet.
Norske forskere på merkevareledelse er primært knyttet til Norges Handelshøyskole, Handelshøyskolen BI og Høyskolen Kristiania, og disse skolene tilbyr også flere kurs i merkevareledelse.
I 2007 kom den første norske læreboken i merkevareledelse; "Merkevareledelse på norsk" (Samuelsen, Peretz og Olsen) på Cappelen Akademiske forlag
Historie
Merkevarebygging oppstod i Europa og Nord-Amerika på 1800-tallet. På grunn av urbaniseringen flyttet mange inn til byene, inn i et kaos av produkter. Dette førte til at merkevarebyggingen utviklet seg til å knytte verdier opp mot produktet, og at innpakningen ble viktig. Markedsføringen ble rettet mot målgrupper, og spilte mye på personlighet. Kjøperen begynte å spørre etter produkter ut fra merkenavnet, og dette er grunnen til dagens tillit/mistillit til varer vi ikke kan prøve før bruk.
For å få til et suksessrikt merke må man derfor vinne kundenes tillit. Kunden skal vite at han får det samme uansett hvor han er. En Big Mac eller et par Converse er identiske, uansett om man er i USA eller i Norge.
De aller største merkene, f.eks. Disney, Coca-Cola og McDonald’s, benytter merkevarebygging aktivt. Supermerkene har derfor valgt å rette reklame spesielt mot barn og unge, noe som er opphavet til mange opphetede diskusjoner verden over.
Hyttfossen
Hyttfossen er en foss i Nidelva i Trondheim kommune.
Fossens navn kommer av at det opprinnelig ble drevet et smelteverk her (tysk Hütte, «smelteverk»), det ble drevet industrivirksomhet frem til ca. 1936. Fossen og vassdraget er regulert, kraftstasjonene Løkaunet og Svean ligger nedenfor Hyttfossen.
I dag er det et fint turterreng i området. Nidelvas dypeste punkt befinner seg her, nærmere bestemt i Trongfossen.
Hyttfossen er også navnet på grenda og bebyggelsen som ligger i området rundt fossen, fra Trongfossen til omtrent Lettingvollen, og utover langs vegen mot Målsjøen.
Industrien som i sin tid ble drevet av vannkraft fra fossen, ga opphavet til et eget samfunn. Tettest befolket var Hyttfossen i perioden 1880 til 1935. Egen landhandel, brevåpneri og småskole. Jo Hyttsagen bygde Josalen. Et forsamlingshus og Jo Hyttsagen hadde kontor der. På Bakken lå brukseier Huitfeldt sin villa. Den huset familien Huitfeldt når de var på besøk, og ellers bruksbestyren. Langs elva lå arbeiderboligene. Mange kom langveisfra for å arbeide på Hyttfossen.
Smeltehytta fra 1500 tallet, hentet råstoffet fra Sjøla gruver.
Ye (navn)
Ye (tradisjonell kinesisk: 葉, forenklet kinesisk: 叶, pinyin: Yè) er et vanlig kinesisk slektsnavn. Uttalen varierer alt ettesom kinesisk språk og dialekt, og derfor kan det også romaniseres Yip eller Ip (kantonesisk), Yeh eller Ee (noen mandarindialekter), Yap eller Yeap (fra hakka eller minnan-språkene).
Navnet finnes på vietnamesisk som Diệp eller Giap.
Navnet betyr blad.
Etternavnet Yè anses å ha sitt opphav i den gamle byen Ye i dagens byprefektur Pingdingshan i Henan. Det går i alle fall tilbake til Vår- og høstannalenes tid, da en av generealene for staten Chu ble tildelt Yè som hertugdømme i 525 f.Kr.
.303 British
.303 British er en patron for gevær og maskingevær.
Patronen ble utviklet i Storbritannia først som en svartkruttpatron for Lee-Metford-riflen i 1880-årene, men ble senere ladet både med korditt og med røksvakt krutt. Patronen erstattet den eldre .577/450 Martini-Henry til enkeltskuddsriflen Martini-Henry. Som mange patroner fra perioden, slik som 7,62 x 54R til det russiske Mosin-Nagant M91/30-geværet, var patronen laget som en randpatron, med en flens bak som lettet utrekkingen av patronen.
Våpen som Lee-Enfield-riflen, Vickers maskingevær og Brengun var alle kamret for denne patronen. Den var standard kaliber både i de britiske og i samveldelandenes væpnede styrker fra 1889 til 1950-årene, da den ble erstattet med 7,62 x 51 mm NATO. Den er populær på grunn av det store antallet militære overskuddsvåpen kamret for patronen som er sluppet på det sivile markedet. Mange av disse er modifisert for sportsskyting.
Jaime de Barros Câmara
Jaime de Barros Câmara (født 3. juli 1894 i São José ved Florianopolis i Brasil, død 18. februar 1971 i Aparecida) var en av den katolske kirkes kardinaler. Han var erkebiskop av São Sebastião do Rio de Janeiro 1943–1930.
Han ble kreert til kardinal av pave Pius XII i 1946.
Episkopalgenealogi
Hans episkopalgenealogi er:
Varden Opp
Varden Opp er et motbakkeløp i Langevåg som arrangeres av Langevåg IL. Løpet ble første gang arrangert i 2004.
Fossrevyen
Fossrevyen er en årlig skolerevy på Foss videregående skole på Grünerløkka i Oslo. I 2007, 2014 og 2019 vant revyen Aftenpostens revypris.
Varden Opp
Vinnere
I 2009 ble løpet avlyst grunnet dårlig vær.
Plinius den yngre
Caius Plinius Cecilius Secundus, mer kjent som Plinius den yngre, (født 63, død omkring 113) var en romersk jurist, forfatter, naturfilosof og vitenskapsmann.
Plinius den yngre ble født i Como, Italia, og var nevø og adoptivsønn av Plinius den eldre, og blir ansett av mange som den største naturalist i antikken. Som syttenåring oppholdt han seg i sin onkels villa i Misenum, en flåtebase lengst nord i Napoli-bukten, da vulkanutbruddet i Vesuv begrov Pompeii i aske. Et kvart århundre etter hendelsen beskrev Plinius hendelsen i to brev. Han forteller i det første brevet hvordan hans onkel, Plinius den eldre, som var sjef for flåten, la merke til skyen som steg opp fra Vesuv og seilte ut for å redde folk som hadde sendt bud om at de forsøkte å flykte fra den andre siden av bukten. Onkelen mislyktes i dette og omkom av kvelning. I det andre brevet forteller Plinius hvordan han og moren ble vekket av et voldsomt jordskjelv samme natt. Han besluttet at de måtte forlate byen ettersom fortsatte jordskjelv fikk husene til å rase sammen rundt dem. En svart sky med enorme lyn bredde seg over havet og slukte Capri mens den rullet nærmere. Plinius og moren flyktet innover i landet mens aske regnet ned over dem. De tok seg senere tilbake til Misenum, og fikk der vite hva som var hendt med onkelen.
Som attenåring holdt Plinius sin første tale i en romersk rettssal og ble snart utpekt til å være justitiarius ved en domstol. Han var også militærtribun i ett år, trolig i Syria. Tjuefem år gammel kom han inn i senatet som kvestor. Yngre kunne man ikke være i en slik stilling. Før han fylte førti, var han konsul. Parallelt med denne karrieren tok han oppdrag i retten, oftest som forsvarer. Dette tok han ikke betalt for, noe som ville blitt sett på som umoralsk.
Hans to første ekteskap vet vi ingenting om, ikke engang partnernes navn. I førtiårsalderen giftet han seg med en jente i tolvårsalderen fra hjembyen Como. Hun het Calpurnia og var foreldreløs. Det er bevart tre brev Plinius skrev til henne da hun var rekonvalesent noen år senere, om sin lengsel etter henne som gjør ham rastløs og søvnløs. Paret fikk aldri barn, men kort etter sykdommen spontanaborterte Calpurnia og holdt på å dø. Plinius unnskyldte henne i et brev til hennes farfar, Calpurnius Fabatus, at hun som «den piken hun er», ikke forstod at hun var gravid, slik at det gikk galt. Han ber pikens tante Hispulla be sin far tilgi barnebarnet at hun ikke visste bedre og derved berøvet ham et oldebarn. Etter datidens tenkemåte la Plinius skylden på sin kone, og understreket for å gjøre hennes farfar mildere stemt, at hun var døden nær for «sin forseelse».
Paret flyttet senere til Bitynia (dagens nordvestlige Tyrkia) som dengang var greskspråklig. Plinius var der administrator og førte en regelmessig korrespondanse med keiser Trajan om forholdene. Det siste bevarte brevet handler om at Calpurnia har reist hjem. Trolig døde Plinius kort etter dette.
1686 De Sitter
1686 De Sitter er en hovedbelteasteroide og går i bane innenfor asteroidefamilien Themis. Den ble oppdaget 28. september 1935 av Hendrik van Gent ved Union Observatory i Johannesburg.
Ain (departement)
Ain er et fransk departement i regionen Auvergne-Rhône-Alpes. Det ligger øst i landet og grenser mot Sveits. Ain har fått sitt navn etter elven av samme navn.
Dexing
Dexing kan være:
Øvrevatnet (Fauske)
Øvrevatnet er en liten innsjø som ligger i en dal rett sørvest for Blåmannsisen i Fauske kommune i Nordland. Det renner en navnløs elv inn i vannet, men ca. 1 km øst for vannet går den ned i et bekkeinntak og overføres til Sisovatnet. Elva er en del av reguleringen i forbindelse med Siso kraftverk. Øvrevatnet ligger øverst i en dal som heter Norddalen og vannet renner ut i en elv som heter Laksåga, denne går gjennom dalen. Nedenfor Øvrevatnet ligger Mellomvatnet og nedenfor dette igjen ligger Nedrevatnet. Laksåga renner ut i innsjøen Øvervatnet som er en del av Sulitjelmavassdraget.
Rett øst for vannet er det huler som viser at det i fjern geologisk fortid har vært en underjordisk elv i dette området.
Vanlig hulepinnsvin
Vanlig hulepiggsvin (Hystrix cristata) er en gnager som finnes ved Middelhavet (Midt- og Syd-Italia og Nord-Afrika. Den har opptil 40 cm lange svart-hvit-stripete pigger på rygg og hale. Piggene på halen sitter forholdsvis løst og kan mistes hvis den blir angrepet.
Biskopshavn kirke
Biskopshavn kirke er en kirke bygd i naustform fra 1966 i Bergen kommune i Vestland fylke. Byggverket er i mur og har 500 plasser.
Kirken er tilknyttet Åsane prosti i Bjørgvin bispedømme.
Langesjøen
Langesjøen er en innsjø på Hardangervidda, vest i Nore og Uvdal kommune i Viken.
Turisthytta Rauhellern ligger ved den nordlige bredden av østenden av Langesjøen.
Museo Nazionale Etrusco
Historie
Villa Giulia var i Kirkestatens eie fram til Italias samling i 1871, da det nye, forente Italia overtok eiendommen. Selve museet ble etablert i 1889, som en del av den nasjonalistiske bevegelsen som fulgte samlingen av Italia.
Samlinger
Museets mest kjente gjenstand er et begravelsesmonument av terrakotta fra 500-tallet; «Bruden og brudgommen» (Sarcofago degli Sposi). Paret sitter som om de er på et middagsselskap.
Andre objekter i museet er:
Eksterne lenker
Villa Giulia
Mêdog
Mêdog (tibetansk: མེ་ཏོག་རྫོང་, Wylie: me tog rdzong, kinesisk: 墨脱县; pinyin: Mòtuō Xiàn) er et fylke i prefekturet Nyingchi i den autonome region Tibet i Folkerepublikken Kina.
Det har en befolkning på 9,868 innbyggere i 1999.
Elven Yarlung Zangbo renner gjennom dette veiløse fylket, og danner en dyp canyon rundt fjellet Namcha Barwa. Første vei inn i fylket med fast veidekke ble ikke åpnet før i 2010.
Dylket er også kjent under navnet Pemakö.
Administrative enheter
Fylket består av en storkommune og syv kommuner – på kinesisk:
Mêdog forkastningssone
Fylket ligger i et seismisk aktivt område kalt Mêdog-forkastning ssonen (墨脱断裂带). Den skyldes kollisjonen mellom den indiske plate og den eurasiske plate. Dette utløser stadige jordskjelv. På 1900-tallet er det blitt registrert en rekke større jordskjelv i fylket, hvorav to hadde en momentmagnitude høyere enn 7.
Tegan and Sara
Tegan Rain Quin og Sara Keirsten Quin (født 19. september 1980 i Calgary) er et canadisk tvillingpar som opptrer under bandnavnet Tegan and Sara. Både Tegan og Sara komponerer, skriver og synger sine egne sanger. Gruppen fikk sin første platekontrakt da de vant konkurransen Garage Warz i Calgary i 1998, og har senere turnert med artister som Neil Young, Rufus Wainwright, Ryan Adams, Ben Folds, The Pretenders, The Killers, Little Birdy, Hot Hot Heat, Bryan Adams, Weezer og Tiësto, og med Sarah McLachlans Lilith Fair. Med utrsyr de hadde kjøpt selv innredet de, med morens tillatelse, stuen til et musikkstudio og ga ut sin første plate (Under Feet Like Ours) under navnet Sara and Tegan. Det var det de var kjent som blant venner og familie. De skiftet senere navn til Tegan and Sara ettersom navnet Tegan var sjeldnere.
Diskografi
Bandet tilhører plateselskapet Vapor Records.
Utgivelser
Divided, Our trees, Come on, Freedom, Proud, More for me, Hype, Clever Meals, This Is Everything, Heavy, Welcome home, Superstar.
The first, Proud, Frozen, Hype, My number, All you got, Freedom, Not with you, More for me, Come on, Superstar.
Time running, You went away, Monday Monday Monday, City girl, Not tonight, Underwater, I hear noises, Living room, Terrible storm, And darling, Want to be bad, Don't confess (this thing that breaks my heart), Come On Kids (Bonus track på noen eksemplarer). You wouldn't like me, Take me anywhere, I bet it stung, I know I know I know, Where does the good go, Downtown, I won't be left, Walking with a ghost, So jealous, Speak slow, Wake up exhausted, We didn't do it, Fix you up, I can't take it.
Spesialutgave inkludert DVD: Forest Fones, Making of The Con m.m.
Et sett på tre bøker som i bilder, tegninger og tekst dokumenterer turnélivet, prosessen bak Sainthood og samarbeid med publikum og fans.
Arrow, Don't Rush, Hell, On Directing, Red Belt, The Cure, Northshore, Night Watch, Alligator, Paperback Head, The Ocean, Sentimental Tune, Someday.
CD+DVD med film fra turneer og en liveopptreden av en intimkonsert arrangert for opptaket av filmen, med halvakustiske versjoner av et utvalg av sanger fra alle utgivelsene deres.
Closer, Goodbye, Goodbye, I Was A Fool, I'm Not Your Hero, Drove Me Wild, How Come You Don't Want Me, I Couldn't Be Your Friend, Love They Say, Now I'm All Messed Up, Shock To Your System.
That Girl, Faint of Heart, Boyfriend, Dying to Know, Stop Desire, White Knuckles, 100x, BWU, U-turn, Hang on to the Night.
Et coveralbum sluppet på tiårsjubileet av The Con, med coverversjoner av alle sangene av artister spurt av Tegan and Sara. Hold My Breath Until I Die, Hey, I'm Just Like You, I'll Be Back Someday, Don't Believe the Things They Tell You (They Lie), Hello, I'm Right Here, I Don't Owe You Anything, I Know I'm Not the Only One, Please Help Me, Keep The Close 'Cause They Will Fuck You Too, We Don't Have Fun When We're Together Anymore, You Go Away and I Don't Mind, All I Have to Give The World is Me
Sanger de skrev i tenårene som de har arbeidet med på nytt. Gitt ut samtidig med memoiret deres, High School.
Memoir skrevet av både Tegan og Sara, med hver sine kapitler, der de forteller om tiden på high school med syre, raves, kjærighet og kjærlighetssorg, da de oppdaget gitaren og låtskriving, og veien mot deres første platekontrakt.
Grue (ildsted)
En grue er et åpent ildsted for matlaging. Gruen har i sin form store likheter med peisen, og forutsetter som denne at bygningen har skorstein. Mens peisen hører hjemme i stua, er gruen et ildsted for kjøkken og bryggerhus.
Ordet grue kunne også betegne bunnen i en peis som ble brukt til matlagning.
617 Patroclus
617 Patroclus er en trojansk jupitertrojan og ligger i L5-lagrangepunktet til Jupiter. Den har således noenlunde samme omløpstid og avstand til sola som planeten. Den ble oppdaga den 17. oktober 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter Patroklos fra gresk mytologi.
1687 Glarona
1687 Glarona er en hovedbelteasteroide og går i bane innenfor asteroidefamilien Themis. Den ble oppdaget 19. september 1965 av Paul Wild ved Observatorium Zimmerwald i Zimmerwald.
Nepachys cardiacae
Utseende
Antennene er festet like ved eller noe foran fasettøynene, de har elleve ledd. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.
Levevis
Nepachys cardiacae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Rødlistevurdering
Utbredelse: Nepachys cardiacae er kjent fra flere lokaliteter på Østlandet, men i nyere tid kun fra Gudbrandsdalen, Farrisvannet og fra Oppdal, Lønset. Ingen nye funn fra Oslofjordområdet, og ingen nyere funn etter 2007.
Arten har til dels ukjent larvebiologi, men det antas at de er spesialiserte rovdyr på vedlevende broddveps (Hymenoptera, Aculeata). Habitatet er i tilbakegang pga gjengroing, hogst i forekomstarealet og veiutbygging forekomstarealet og tap av blomsterenger.
Vurdering: Arten er sterkt truet (EN) med bakgrunn i begrenset forekomstareal kombinert med kraftig fragmentering, pågående nedgang i utbredelsesområde, forekomstareal, areal og kvalitet på habitatet. Artens kjente forekomstareal er 12 km2, mens estimert forekomstareal er 80 km2 (minimum 12 km2, maksimum 240 km2).
Bestanden er vurdert til kraftig fragmentert fordi over halvparten av individene antas å finnes i relativt små og isolerte delpopulasjoner. Artens spredning- og etableringspotensiale er lite kjent. Pga. overnevnte påvirkningsfaktorer er både utbredelsesområde, forekomstareal, samt areal og kvalitet på habitatene under pågående reduksjon.
Konklusjon: Nepachys cardiacae er vurdert som sterkt truet (EN) fordi arten har et svært begrenset utbredelsesområde og forekomstareal der bestanden er kraftig fragmentert og habitatets kvalitet og antall lokaliteter er i tilbakegang. Arten ble i 2015 vurdert til VU, men den er i 2021 oppjustert til EN pga. mangel på nye funn og antagelse om kraftig fragmentering.
Bilegger
En bileggerovn er en ovn som fyres fra et tilstøtende rom til der ovnen er montert. Vanligvis fyres bileggerovnen fra en luke i muren i et åpent ildsted for matlaging, vanligvis en grue. Ovnens lufttilførsel og avtrekk er plassert samme sted. En bileggerovn er uten dør for ilegg av brensel, og uten ventil for regulering av trekk.
Bileggerovnen har sin motsats i vindovnen, som har ovnsdør for ilegg av brensel, og luftventil, som oftest kan reguleres.
Norske jernovner ble produsert både som bileggere og vindovner. De norske jernverkene produserte jernovner for forskjellige markeder, med ulike tradisjoner, og ulike typer brensel.
I Norge var bileggerovner lenge populære langs kysten fra Jæren og nordover Vestlandet, Trøndelag og Nord-Norge. De var vanlige i Danmark og på Færøyene og Island.
I de slaviske områdene i Øst-Europa ble røykovnen fra rundt 1600 utviklet til en bileggerovn inspirert av kakkelovn i de tyske områdene. Den tradisjonelle røykovnen i de slaviske områdene ble snudd med røykåpningen mot «forstuen» med en lukket ende mot oppholdsrommet som en bilegger. Samtidig ble kokingen flyttet til forstuen som ble til kjøkken. Røykovnstuen forsvant med dette fra de slaviske områdene.
Birkeland kirke
Birkeland kirke (Nesttun kirke) er en langkirke fra 1878 på Midtun i Bergen kommune i Vestland fylke.
Historie
I middelalderen lå det en stavkirke på samme sted. Kirken er første gang nevnt i skriftlige kilder 1329. Middelalderkirken ble revet og en ny tømmerkirke ble bygget en gang før 1642. Denne kirken kom i privat eie i 1724, da den ble kjøpt av kirkevergene Arne Olsen Øvre Totland og Lars Olsen Øvre Birkeland. I 1839 overtok sognet kirken. Tømmerkirken ble revet før den nye steinkirken ble oppført etter tegninger av arkitekt Giovanni Müller. Kirken ble vigslet 21. november 1878 og har 400 sitteplasser. Kirken har tre klokker fra henholdsvis 1637, 1665 og 1937.
Kirken har bevart en rekke eldre skatter, apostelfigur fra 1400-tallet, krusifiks fra 1500-tallet, dåpsfat og lysestake fra 1600-tallet, brudebenk fra 1669, lysarm fra 1708, disk fra rundt 1720, lysekrone fra 1735, alterkalk fra 1848, messehagel fra 1866, oblatgjemme og to alterstaker fra 1878.
I 1719 ble det samlet inn penger i Birkeland kirke til de fattige, til kirken og til Skt. Jørgens gård (dvs. sykehuset for spedalske) i Bergen, i håp om at Gud til gjengjeld ville jage bort ulvene, som påførte husdyrene i Fana stor skade.
Omaha Hold’em
Omaha Hold'em er en pokervariant som minner om Texas Hold'em. Hver spiller får utdelt fire kort og må kombinere disse med fem felles kort for å få den beste mulige pokerhånden. Det blir blant annet spilt under WSOP. I motsetning til i Texas Hold'em er man imidlertid nødt til å bruke nøyaktig tre av felleskortene og dermed nøyaktig to av kortene man har på hånden.
Format
Både i cashgames og turneringer spilles Omaha Hold'em som oftest som pot limit spill. Det vil si at man maksimalt kan høyne pottens størrelse, noe som gjør at spillet får mer action, da man med 4 kort på hånden sjeldent er så stor statistisk underlegen før floppen som man er i for eksempel Texas Hold'em.
Spillets mål
Beste hånd i rekkefølge:
Royal Straight Flush: Dette er A-K-Q-J-10 i samme sort. Dette er den absolutt beste hånden i Texas Holdem. Det har ingen betydning hvilken farge du har. Alle fargene er likestilt. I mange kortspill rangerer man Spar som best, fulgt av hjerter, kløver og ruter. Dette er ikke tilfelle i Omaha Hold'em. Når det er sagt er det også umulig å ha flush i flere sorter i Omaha Hold'em, da 3 av 5 kort på bordet må benyttes.
Fire like (four of a kind): Fire kort med samme verdi. For eksempel 5-5-5-5. Rangering mellom forskjellige fire like er jo innlysende: Den med høyest verdi vinner. 8-8-8-8 slår 5-5-5-5.
Fullt hus (full house): Tre kort med samme verdi + to kort med samme verdi. For eksempel 9-9-9-2-2. Det er den høyeste tre-kort-kombinasjonen som er best hvis to eller flere spillere får fullt hus samtidig. For eksempel vil 9-9-9-2-2 slå 8-8-8-A-A.
Flush: Flush er fem kort i samme farge og type(for eksempel 5 kløvere eller hjertere). Hvis to eller flere spillere har flush samtidig, vil den med det høyeste kortet vinne. For eksempel vil A-J-9-8-4 i hjerter slå K-J-10-9-8.
Straight: Straight er fem kort i sekvens, for eksempel 4-5-6-7-8. Fargene har ingen betydning. Hvis to eller flere spillere skulle ha straight samtidig, vil den med det høyeste topp-kortet vinne. For eksempel vil 10-9-8-7-6 slå 9-8-7-6-5.
Tre like (three of a kind): Tre kort med samme verdi, for eksempel Q-Q-Q. Rangeringen mellom forskjellige tre like er like innlysende som for fire like: Den med høyest verdi vinner. Q-Q-Q slår J-J-J.
To par (two pairs):To kort med samme verdi + to kort med samme verdi. For eksempel 9-9-4-4. Det er det høyeste paret som bestemmer vinneren. A-A-2-2 er bedre enn Q-Q-J-J.
Ett par (one pair): To kort med samme verdi. Det paret med høyest verdi vil selvsagt være vinneren hvis to spillere begge har ett par. For eksempel vil K-K slå J-J.
High Card: Dersom ingen av spillerne har noen av hendene beskrevet over, vil den med beste high card vinne. Det vil si at A-K-Q-J-9 slår A-Q-J-10-9.
Som med de fleste varianter av poker, er målet med Omaha hold'em å vinne potter. En pot kan enten vinnes ved en showdown, der man innehar den beste 5-korts hånden (3 community kort og 2 av kortene på hånden) eller ved at alle andre spillere kaster seg.
Beste hender
Det er vanskelig å med sikkerhet si hvilken startende hånd som er den beste i Omaha, fordi det i så stor grad avhenger av hva motstanderen holder, men "doubled suited" (en hånd som har 2 kort av en sort og 2 kort av en annen) er styrkende. Samtidig er det positivt at så mange av kortene som mulig fungerer bra sammen. Et eksempel på en sterk hånd er A♦ A♣ J♦ 10♣. Denne gir mange top straight og flush muligheter, samtidig som at den holder høyeste par. Fremdeles vil en hånd som 6♥ 7♠ 8♥ 9♠ ha over 42% sjanse for å vinne mot en slik hånd. Dette gjør Omaha til et mindre forutsigbart kortspill enn for eksempel Texas Hold'em
Toy Story
Toy Story er en amerikansk dataanimert (CGI) film produsert av Pixar Animation Studios og gitt ut av Walt Disney Pictures og Buena Vista Distribution i USA den 22. november 1995 og i Europa den 22. mars 1996.
Toy Story var den første helaftens dataanimerte filmen som ble lansert av Disney, og også den første fullstendig dataanimerte helaftens filmen i historien. Minst ett tidligere forsøk på å lage en helaftens dataanimert film ble gjort før Toy Story, den annonserte filmen The Works, som aldri ble fullført. Toy Story var også Pixars første helaftens film som ble lansert på kino. Den spilte inn $191 796 000 bare i USA, og havnet på 71.-plass på listen over de mest innbringende filmene i historien. Hovedpersonene i filmen er leker fra rommet til en åtte år gammel gutt ved navn Andy, og blir for det meste fortalt fra lekenes synspunkt. Andy, hans babysøster Molly og deres mor har mindre roller, og det samme har den ti år gamle nabogutten Sid, hans hund Scud og hans lillesøster Hannah.
Augusto Álvaro da Silva
Augusto Álvaro da Silva (født 8. april 1876 i Recife i Brasil, død 14. august 1968 i São Salvador da Bahia) var en av den katolske kirkes kardinaler. Han var erkebiskop av São Salvador da Bahia 1924–1968.
Toy Story
Før Pixars inntreden i filmindustrien med Toy Story var de kjent for å ha utviklet Pixar Image Computer.
Figurer
Hovedrollene er:
Beretta Cheetah
Beretta 80 serien også kalt Beretta Cheetah er en serie med pistoler fra italienske Beretta.
Toy Story
Figurer
Menneskefigurer:
Augusto Álvaro da Silva
Han ble kreert til kardinal av pave Pius XII i 1953.
Axinotarsus ruficollis
Axinotarsus ruficollis (Olivier, 1790) er en bille i familiegruppen børstebiller. Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er ikke vanlig, og er registret i Norge.
Toy Story
Handling
Til slutt, for å roe alle ned, sender Woody en rekognoseringstropp av små grønne lekesoldater for å spane på festen. Det kommer ingen nye leker før mor trekker fram en ny eske, men soldatenes kommunikasjon streiker, og vi kan ikke høre hva som er i den siste gaven, bare at barna kommer opp trappen. Alle lekene skyndter seg på plassene sine før Andy kommer tilbake på rommet.
Augusto Álvaro da Silva
Han deltok ved konklavet 1958 som valgte pave Johannes XXIII, og ved konklavet 1963 som valgte Paul VI. Han deltok også under Annet Vatikankonsil 1962–1965.